Dušan Anđelković (pisac)

**Dušan Anđelković** (Beograd, 28. jul 1910. ‒ Beograd, 6. maj 1997) bio je srpski i jugoslovenski književnik.

## Biografija
Anđelković je rođen u Beogradu, 28. jula 1910, od oca Dimitrija i majke Kosare. Odrastao je u Savamali (u "Tri ključa", kraj iznad nekadašnje Bare Venecije). U Beogradu je završio gimnaziju, stručnu školu Ministarstva finansija i Ekonomski fakultet. Radio je unutrašnjosti Srbije, a posle oslobođenja 1944. godine u sindikatu, Izdavačkom preduzeću "Rad" i Saveznom izvršnom veću. U Četvrtoj beogradskoj gimnaziji u Beogradu istoriju mu je predavao Miloš Crnjanski, a srpski jezik i književnost Momčilo Nastasijević, što je, po njegovim rečima, uticalo da već u šesnaestoj godini objavi svoju prvu pesmu i da se kasnije posveti pisanju.

Pre Drugog svetskog rata objavljivao je pesme po mnogim listovima i časopisima, pored ostalih u *[[Letopis Matice srpske|Letopisu Matice srpske]]* i u *[[Srpski književni glasnik|Srpskom književnom glasniku]]*. Samo manji deo tih pesama obuhvaćen je prvom objavljenom zbirkom.

U romanima obuhvata burno vreme od 1900. godine do kraja veka i opisuje uglavnom Beograd, naročito deo u kojem je odrastao - kraj oko "Tri ključa" u Savamali(sada Sarajevska ulica), Baru Veneciju i takozvanu Ludničku baštu, koju u svojim romanima smatra simbolom života.

Bio je oženjen Marijom (1910-2005), sa kojom je imao decu Milivoja (1940) i Vladimira (1946).

## Dela

### Poezija
* *Večno žito*, zbirka pesama (izdanje autora, Beograd, 1938), COBISS.SR-ID 23753991 u *[[Narodna biblioteka Srbije|Narodnoj biblioteci Srbije]]*
* Zidovi od sunca*, zbirka pesama (Rad, Beograd, 1958), COBISS.SR-ID 46665479 u *Biblioteci Matice srpske Srbije* i
* *Bradati anđeli*, zbirka pesama (posthumno, Beograd, 1997. godine.

=== Romani ===
* *Tavan*, roman (Otokar Keršovani, Rijeka, 1963), COBISS.SR-ID 63399687 u *Biblioteci Matice srpske Srbije*;
* *Deca i ribe*, roman, (Otokar Keršovani, Rijeka, 1965), COBISS.SR-ID 94135303 u *Biblioteci Matice srpske Srbije*;
* *Putovanja u Novi Sad*, roman ( Matica srpska, Novi Sad, 1977);
* *Skok*, roman (Slovo ljubve, Beograd 1978), COBISS.SR-ID 11820039 u *Biblioteci Matice srpske Srbije*;
* *Zlatno središte sveta*, roman (Matica srpska, Novi Sad, 1989),  (Broš.);
* *Ludnička bašta*, roman (Književne novine, Beograd, 1990,  i
* *Apisova ruža*, roman (Srpska književna zadruga, Beograd, 1992), 

=== Radio drame ===

* *Veliki igrač*, radio-drama (Radio Beograd, emitovana 14. 12. 1968 i 18. 08. 1969. godine);
* *Pobednik*, radio-drama (Radio Beograd, 1974) i
* *Božanstvo*, radio drama (posthumno, Radio Beograd, leto 2005. godine).

=== Dela u rukopisu ===

U rukopisu je ostavio završene rukopise: romane *Mač istrošenih korica*, *Belo doba*, *Smešeći se kao Japanac* i *Noćne ptice lepo pevaju*; zbirku pripovedaka *Nevidljiva lica* (ili *Nevidljiva ljubav*); radio-drame *Kamion veći nego kuća* i *Buntovnik*.

== Nagrade ==

• Na konkursu Telegrama, Zagreb, 1963. godine za roman Tavan;
<br />
• Na konkursu Telegrama, Zagreb, 1965. godine za roman Deca i ribe;
<br />
• Na konkursu Radio Beograda 1974. godine za radio-dramu Pobednik;
<br />
• Nagrada „Dušan Baranin“ Srpske književne zadruge 1992. godine za roman Apisova ruža.

== Literatura ==

Milutin Srećković: Ludnička bašta - biblioteka Književne novine (*Književna novine*Beograd, 1990);
<br />
Ljiljana Šop: Apisova ruža ((*Srpska reč*, 1995. godine);
<br />
Marko Nedić: Apisova ruža (*Književna novine*, br.892 od 15. septembra 1994. godine);
<br />
Marko Nedić: Nenametljivi romansijer Beograda ((*Književna novine'' br. 954 od 15. juna 1997. godine.

## Vanjske veze

Bio-bibliografija, poezija, izvodi iz kritika, veza za izvode iz romana na Amika.rs Dušan Anđelković http://www.amika.rs/Biblioteka/DusanAndjelkovic.htm];